[pic] | COMISIA EUROPEANĂ |

Bruxelles, 31.8.2010

COM(2010) 449 final

RAP ORT AL COMISIEI CĂTRE CONSILIU

Raportul 2006-2008 privind situația financiară a sistemului comunitar de asigurare împotriva șomajului în beneficiul foștilor agenți temporari și agenți contractuali care se află în șomaj ca urmare a încetării activității lor în cadrul unei instituții a Uniunii Europene

RAPORT AL COMISIEI CĂTRE CONSILIU

Raportul 2006-2008 privind situația financiară a sistemului comunitar de asigurare împotriva șomajului în beneficiul foștilor agenți temporari și agenți contractuali care se află în șomaj ca urmare a încetării activității lor în cadrul unei instituții a Uniunii Europene

SINTEZĂ

Articolul 28a alineatul (11) și articolul 96 alineatul (11) din Regimul aplicabil celorlalți agenți ai Comunității Europene – R.A.A – prevede că din doi în doi ani, Comisia prezintă Consiliului un raport privind situația financiară a sistemului comunitar de asigurare împotriva șomajului și a fondului special de șomaj. Prezentul raport prezintă situația pentru perioada 2006-2008 însă, pentru a asigura comparabilitatea cu raportul precedent, se menționează sistematic cifrele din 2005.

Situația financiară actuală a fondului de șomaj este satisfăcătoare întrucât, pe plan contabil, rezervele cumulate ale fondului au crescut de la 9 205 000 EUR la sfârșitul anului 2005 la 16 160 000 EUR la sfârșitul anului 2008.

Cu toate acestea, noul R.A.A., intrat în vigoare la 1 mai 2004, cu crearea statutului de agent contractual, a modificat considerabil normele privind contribuția la fond, populația acoperită, precum și criteriile de eligibilitate. De aici rezultă că sistemul se afla într-o fază de tranziție în perioada 2005-2008 și că nu pare să fi atins încă „viteza de croazieră” la finalul acestei perioade, în special în ceea ce privește evoluția numărului de viitori beneficiari. Din acest motiv este necesară o monitorizare periodică.

Într-adevăr, prin crearea statutului de agent contractual și prin creșterea numărului de agenții europene, contribuțiile la fondul de șomaj și cheltuielile din acest fond s-au dublat în 2008 față de 2005. Veniturile au crescut considerabil în 2006 și treptat în 2007 și 2008, în timp ce cheltuielile au crescut mai ales în 2007 și 2008. Acest decalaj în timp a determinat creșterea excedentului anual de la 755 000 EUR în 2005 la 3 410 000 EUR în 2006 și la 2 275 000 EUR în 2007, care s-a tradus, pe plan financiar, printr-un ușor deficit de 330 000 EUR în 2008.

CADRUL DE REGLEMENTARE

Descri erea sistemului

Intrarea în vigoare a noului statut al personalului la data de 1 mai 2004 a abrogat vechiul sistem, în vigoare din anul 1985 până în luna aprilie 2004.

Acesta din urmă prevedea o acoperire împotriva riscurilor de șomaj pentru agenții temporari (AT) care își încetează activitatea. Aceste alocații comunitare de șomaj sunt complementare prestațiilor sociale naționale pe care fostul agent le poate pretinde. Dreptul se creează pentru o perioadă de 24 de luni din momentul în care persoana interesată a lucrat cel puțin 6 luni ca agent temporar. Nivelul alocațiilor comunitare de șomaj complementare este determinat printr-un prag și un plafon. Aceste praguri și plafoane nu au făcut niciodată obiectul unei adaptări. Acoperirea prin sistemul comunitar de asigurări de sănătate (5,1 % din salariul de bază de referință al șomerului) este suportată din fondul de șomaj.

Dacă AT solicită acest lucru, vechiul sistem rămâne în vigoare pe o perioadă tranzitorie pentru persoanele aflate deja în șomaj și pentru contractele încheiate anterior datei de 1 mai 2004 și care s-au terminat după această dată.

Noul sistem – aplicabil din luna mai a anului 2004 – prevede, de asemenea, o acoperire împotriva riscurilor de șomaj pentru noua categorie de agenți contractuali (AC).

În prezent, dreptul este limitat la o treime din perioada prestată efectiv ca AT sau AC, fără să se poată depăși 36 de luni. S-a recalculat plafonul (aplicabil exclusiv începând cu cea de-a șaptea lună de șomaj) și pragul, în ceea ce privește AT. Aceste limite există și pentru AC, însă diferă față de cele valabile pentru AT. Pe viitor, acestea vor face obiectul unei adaptări anuale (cf. adaptarea salariilor).

Trimiteri juridice

- Artic olul 28a din Regimul aplicabil celorlalți agenți ai Comunităților Europene (CEOS) introdus prin articolul 33 din Regulamentul nr. 2799/85 al Consiliului din 27 septembrie 1985 (JO L 265, 8.10.1985), astfel cum a fost modificat prin Regulamentul nr. 723/2004 al Consiliului din 22 martie 2004 (JO L 124, 27.4.2004).

- Regulamentul nr. 91/88 al Comisiei din 13 ianuarie 1988 de stabilire a dispozițiilor de aplicare a articolului 28a din Regimul aplicabil celorlalți agenți ai Comunităților Europene (JO L 11, 15.1.1989).

- Reglementarea Comisiei din 14 iulie 1988, în urma acordului comun constatat de către Președintele Curții de Justiție la data de 4 iulie 1989 de stabilire a modalităților de aplicare a dispozițiilor privind acordarea alocației de șomaj agenților temporari în aplicarea articolului 28a alineatul (10) din Regimul aplicabil celorlalți agenți ai Comunităților Europene.

- Articolul 96 și articolul 5 din anexa la Regimul aplicabil celorlalți agenți ai Comunităților Europene (CEOS) introdus prin Regulamentul nr. 723/2004 al Consiliului din 22 martie 2004 (JO L 124, 27.4.2004).

- Regulamente anuale privind adaptarea remunerațiilor, pensiilor și a altor alocații.

SITUAțIA FINANCIARă A FONDULUI DE șOMAJ

Situația fondului de șomaj este prezentată în continuare în două moduri diferite. La primul punct („situație contabilă”), cifrele sunt prezentate așa cum figurează în contabilitate: o operație financiară se atribuie anului în care aceasta a fost înregistrată în contabilitate („situația contabilă”). Însă, anumite venituri și cheltuieli fac referire la operații efectuate în anul anterior înregistrării. La al doilea punct („situație financiară”), cifrele sunt prezentate urmând logica contabilității de angajamente (de exercițiu). Din această perspectivă, evidențele contabile se atribuie anului în care s-au produs.

Situația contabilă: rezultate curente și solduri cumulate 2005-2008

Tabelul 1 centralizează veniturile și cheltuielile, astfel cum au fost înregistrate în contabilitate, precum și soldul curent care rezultă din acestea.

Sumele reluate la rubrica „Alocații de șomaj” conțin în mod constant alocația de șomaj de bază, toate alocațiile familiale și efectul coeficientului corector (numai pentru vechiul regim). Deducerea se face din toate prestațiile sociale percepute la nivel național (alocații de șomaj, alocații familiale, indemnizații de boală, indemnizații de sarcină etc.).

În ceea ce privește contribuțiile la sistemul comunitar de asigurări de sănătate (R.C.A.S.), acestea sunt suportate integral din sistemul comunitar de șomaj (5,1 % din salariul de bază de referință al șomerului). Nu există cotizații individuale la RCAS care să fie deduse din alocațiile comunitare de șomaj.

[pic]

Fondul de șomaj utilizează două instrumente pentru gestionarea cheltuielilor și veniturilor sale: un cont curent pentru încasarea veniturilor și plata alocațiilor și o serie de conturi la termen pentru plasarea excedentelor de cont curent.

Tabelul 2 prezintă în prima parte operațiile la contul curent și în partea a doua rezultatele realizate la conturile la termen, precum și circulațiile între aceste două conturi. A treia parte conține excedentele cumulate consolidate ale acestor două conturi.

[pic]

Excedentul a crescut cu 40% în 2006 și cu 23% în 2007. Acesta s-a diminuat cu 1% în 2008. Cu un surplus cumulat de aproape 16,2 milioane EUR în 2008, situația actuală a fondului este deci satisfăcătoare pe plan contabil.

Tabelul 3 și graficul 1 reiau, de asemenea, soldurile cumulate pe cinci ani menționate în raportul precedent și prezintă, astfel, evoluția soldului cumulat pe termen lung (1985-2008).

[pic]

[pic]

Situația financiară: Rezultate curente 2005-2008

Anumite venituri încasate și înregistrate în contabilitate la începutul anului N sunt rețineri din salariile de la sfârșitul anului N-1, iar anumite plăți ale alocațiilor de șomaj efectuate și înregistrate la începutul anului N acoperă perioade de șomaj de la sfârșitul anului N-1. În aplicarea principiilor contabilității de angajamente (de exercițiu), aceste evidențe contabile ar trebui imputate exercițiului N-1.

Tabelul 4 și graficul 2 prezintă veniturile și cheltuielile care respectă această logică și oferă astfel situația „financiară” anuală a veniturilor și cheltuielilor la fondul de șomaj.

[pic]

[pic]

Comparativ cu anul precedent, veniturile au crescut considerabil în 2006 (36%), tendința crescătoare continuând și în 2007 (15%) și 2008 (12%). Cheltuielile au scăzut în 2006 (­ 5%) pentru a înregistra o creștere semnificativă în 2007 (45%) și în 2008 (48%). Această diferență între venituri și cheltuieli a determinat surplusuri importante în 2006 și 2007, însă un ușor deficit în 2008. Acesta din urmă este compensat și prin dobânzile la fondurile plasate. Graficul 3 prezintă soldul curent, precum și dobânzile pentru anii 2005-2008.

[pic]Această evoluție a veniturilor și a cheltuielilor se explică, în principal, prin crearea de noi agenții și introducerea din 2004 a unei noi categorii de personal: agenții contractuali angajați pe durată determinată (maxim trei ani). Recrutarea agenților contractuali în perioada 2004­2007 s-a tradus prin creșterea veniturilor, însă nu a avut un efect imediat asupra cheltuielilor, în timp ce primele încheieri de contracte și acordarea dreptului la șomaj au provocat o creștere puternică a cheltuielilor începând cu 2007.

Situa ție financiară: repartizarea cheltuielilor și veniturilor pentru fiecare instituție și pentru toate agențiile în perioada 2005-2008

Tabelul 5 prezintă repartizarea cheltuielilor și veniturilor pentru fiecare instituție și pentru toate agențiile.

Prima parte conține cifrele absolute, iar a doua parte procentele fiecărei instituții și ale tuturor agențiilor în raport cu totalul cheltuielilor și veniturilor.

[pic]